The Eastern Spirit Subbing Squad представя:
Досега...
Ако някой ме види сега, ще си помисли, че са ме зарязали.
За първи път изживявам нещо подобно.
Зарязаха ли ме?
Йе Джин, добре ли си?
Остави я днес. Има рожден ден.
Но президент Пьон не би одобрила.
Ако напуснеш,
вакантното място след теб лесно ще се заеме от друг.
Не се смятам за добър човек
и не се обичам.
Просто не знам. Кой би ме харесал?
Сега е директор на инвестиционна фирма. Исках да го уредя с Йе Джин.
Нека сама да си реши дали иска, или не.
Ако Йе Джин попадне на свестен мъж... наистина ли ти е все едно?
Не мисля, че е свестен, щом външният вид е от значение за него.
Харесваш Хе Джу, защото е красива.
Не е подходящ за теб.
Дали нашият сериозен Пек Сънг Чан ще опита да вкара гол?
Усещам, че... малко те е страх.
Стреля!
Не си ври носа навсякъде,
особено, ако не можеш да поемеш отговорност.
Ало? - Аз съм Синди.
Трябва да говоря с теб. Пред блока ти съм.
Синди, имам предварителна уговорка... - Ще те чакам.
Телефонът на абоната е изключен или се намира извън обхват.
ПРОДУЦЕНТИ
Колежке, телефонът ти е изключен.
Да, забелязах. Не сме закъснели. Да вървим!
Съжалявам, но... - Да, какво има?
Няма да можем да гледаме филма.
Защо така?
Знаех си!
Ех, този мой живот... Как да разпусна, да ида на кино?
Защото щях да излизам с мъж,
дори пуканки купих, за да ядем по време на филма.
Настъпи газта! Синди те чака, нали?
Вали силно...
Точно за това ти говорех...
Какво толкова важно има, че е излязла в такова лошо време?
Боже! Да не би пък да се е сбила с президент Пьон?
Доста е темпераментна. Това ме тревожи, наистина.
Добре ли си? - Да, всичко е наред.
Няма проблем.
Съжалявам. - Няма защо.
Какво е това задръстване?
Не вярвам на очите си! Наистина си ти, нали, Синди?
Защо висиш тук под дъжда?
Чакаш ли някого?
Продуцент Пек Сънг Чан. Трябва да говоря с него.
Да влезем у дома, става ли?
Ще звънна на Сънг Чан и ще го повикам вкъщи.
Ако останеш навън, ще настинеш.
Къде ли е чаят?
Би ти се отразило добре да изпиеш чаша горещ чай, вместо кафе.
Под мивката, в третия шкаф отдясно, под какаото и боба.
Изчакай малко! Ще ти запаря чай.
Благодаря!
От агенцията ти знаят ли, че си тук?
Какво стана? Като се върна, президент Пьон вдигна ли ти скандал?
Когато ме погледнеш...
струва ли ти се, че сякаш постоянно съм в роля?
Дори когато съм искрена?
Какво имаш предвид?
Един човек ми каза,
че дори когато съм самата себе си, изглеждам сякаш играя роля.
Наистина съм объркана. Понякога и аз съм на това мнение.
Можеш да си представиш какво ще правя
след 10 години, нали?
А аз... не мога.
Изобщо не си представям.
Нямам представа какво ще правя след 10 години.
5 години по-рано
Не след 10, не след 5, дори догодина не знам какво ще е.
Колкото повече се боря да се измъкна, толкова по-силно усещам, че затъвам.
Не върши нищо, което не желаеш! Направила си предостатъчно.
Щом се блъснеш, ти остава синина, защото не ядеш.
Не ядеш, не спиш и се тормозиш.
Ами ако просто се откажа? Мислиш ли, че президент Пьон ще го допусне?
Приключи с тази работа и напусни! - И аз това искам.
Продуцент Ра, ще се погрижите за мен, нали?
Ще поема отговорност за теб. - Сериозно?
Аз съм продуцент. Ще те подкрепя. Защо се тревожиш?
Ще те включа в шоуто ми. Ти си талантлива, истинска звезда.
От какво се боиш?
Г-н продуцент?
Да? - Между другото...
Къде си одраска така ръката?
Това ли? Случи се, докато играх футбол.
Трябваше да промиеш раната и да сложиш лепенка. Остави на мен!
Откъде знаеш да лекуваш?
Когато правиш концерти по целия свят,
не можеш да тичаш в болница за всяка драскотина.
Научаваш се на най-необходимото.
Ако се нараня и покажа, че ме боли, ще бъде неудобно.
О, прибра ли се?
Какво става? Защо двамата сте заедно?
Със Сънг Чан се канехме да ходим на кино,
но ти му писа съобщение, че Синди го чака тук.
Да, така е.
Готово. - Благодаря!
Ранен ли си? - Не, нищо ми няма.
Помощник, в сградата на телевизията си, нали?
Аз съм в дома на продуцент Так Йе Джин.
Ей сега слизам пред блока. Ела веднага!
Какво? Вече си тръгваш?
Нали щеше да говориш за нещо със Сънг Чан?
Не беше нещо важно.
Имахме малък спор предния път.
Исках да му се извиня, защото все пак в неговото шоу участвам.
Все пак ще се виждаме често на снимките.
Ще ми е неудобно...
Извини ме за вчера!
Синди... - Ето, казах го, сега си тръгвам.
До скоро! - Почакай, Синди!
Каза, че обичаш разни такива неща.
Вземи ги! Момент само!
Заповядай!
Ами... е, добре.
Не ти ли се струва, че Синди се държи особено?
Просто не е в добро настроение.
Защо висиш тук? Тичай подире й!
Почакай с нея, докато дойде колата й!
Добре.
Но, колежке,
относно киното днес... - Не, няма проблем.
Не, аз съм разстроеният заради това.
И ти го усети, нали?
Явно Пек Сънг Чан обожава... да ходи на кино.
Така ли смяташ? Боже, колко си наивна!
Аз...
Много съжалявам за това, което ти наговорих предния път.
Няма защо. В някои случаи наистина съм такава.
Синди, а каква си всъщност?
Много груба и паля бързо.
Всички ми го повтарят.
Сигурно си го заслужавам.
Някой някога ми каза:
"Гадостите, които хората говорят зад гърба ти, са като отровни стрели.
Но за щастие, хората, които говорят такива неща, не са от значение,
затова тези стрели не могат да пронижат сърцето ти.
Най-глупавото нещо, което можеш да направиш, е...
да вдигнеш падналите на земята стрели
и собственоръчно да ги забиеш в сърцето си.
Пронизваш се със стрели, а няма нужда от това.
Самонараняваш се, а не бива така."
Надявам се, че ти няма да постъпиш така, Синди.
Кой филм щяхте да гледате?
Моля? - С продуцент Так Йе Джин?
Ами...
Йе Джин купи билети по-рано, но не съм сигурен за кой филм.
Така и не отидохме на кино.
Значи, филмът не е бил важен за вас.
Не си отишъл да гледаш филм,
а на среща с Йе Джин.
Колко хубаво! Чудесно е, че лесно показваш емоции.
Моля?
И да се мъчиш да го криеш, изписано е на лицето ти.
А аз колкото и да опитвам,
не умея да изразявам чувствата си.
Тръгвам си.
Не си губи времето да зяпаш дъжда! Ела тук!
Какво искаш?
Виж това! Вечно закъсняваш с плащането на сметките.
Жалко е да те глобят за просрочване, затова този месец ги платих навреме.
От следващия месец си включи автоматичното плащане!
Добре де! - Само това казваш и не правиш нищо!
И за сметката за отопление също. И онова там...
Купи нов комарник, преди да е дошло лятото! Видях обява в асансьора.
Има отстъпка за първите клиенти, така че не се бави, чу ли?
А, вярно. Има някакво месо във фризера.
Изяж го, преди края на месеца!
Какво правиш? - Моля?
Скоро ще се местя в новия апартамент. Остават три седмици.
Мислех, че тези 4 месеца ще се проточат, но времето лети.
Ти изтърпя какво ли не заради мен.
Утре ли се пренасяш? Защо вдигаш такава врява?
Трябва да те подготвя предварително.
Има цели три седмици дотогава.
Има време, предостатъчно!
Да, така е. Имаме предостатъчно време.
Виж това!
2 седмици по-късно
Какво? Да отменим епизода?
Новият сезон едва започна, как да го отменим?
Не бих го нарекъл "отмяна".
По-скоро "промяна в графика". - Същото е!
Ще ни изриташ от ефир заради ново шоу?
Новото трябва да стартира този месец,
иначе ще има проблем с рекламодателите.
Кой ще е продуцент на това шоу?
Аз. - Моля? По дяволите!
Малко са чувствителни. Бих казал, че имат комплекс за малоценност.
Трудно общувам с екип, чийто рейтинг е слаб.
Говоря им, а те: "Защо все ние? Защото шоуто не е успешно".
Защо все ние? Защото шоуто не е успешно.
Ще ни изритат заради ниския рейтинг.
На шоу като "Завръщането на Супермен" не би им хрумнало да отменят епизод.
Ако отменят епизода, значи, имам малко време за почивка?
Изобщо не съм почивал, откакто започнах работа тук.
Понеже имам две деца, на работа си почивам повече, отколкото вкъщи.
Ако работех другаде, жена ми нямаше да знае работя ли, или почивам.
Не мога да я лъжа. Знае се, че епизодът е отменен.
Хората погрешно смятат, че е хубаво да излезеш седмица почивка.
Но на сценаристите не им плащат, ако отменят епизода.
Това е като смърт за нас. Имаме свободно време - нямаме пари.
Имаме пари - нямаме време.
Отменят епизода.
Ако погледна позитивно на това, имаме шанс да докажем, че шоуто е важно.
За толкова години в ефир зрителите спряха да го оценяват.
Независимо дали става дума за човек или за шоу, оценяваш го, щом изчезне.
Епизод 9 Що е то "отменен епизод?
Синди, добре че се натъкнах на теб. Тъкмо щях да идвам у вас.
Познаваш Джин Хи, нали? Наскоро тя спечели в "Звездно прослушване".
Не гледам телевизия.
Има страхотен талант, затова подписах договор с нея.
Джин Хи, поздрави я. Познаваш Синди, нали?
Добър ден, колежке!
Чух, че тази седмица отменят "2 дни и 1 нощ".
Понеже имаш време, да се заемем с това.
Цялото това нещо за два дни?
Какво? Харесваш развлекателните шоута.
Уредих ти участия в три национални телевизии.
Да не би да са заедно с това момиче? - Да.
Джин Хи пее отлично, но няма опит в тв шоу.
По-голяма и опитна си. Иди с нея и я научи!
Искаш аз да й опъна червения килим ли?
Да, точно така. Направи го!
Ако ме принудиш да го направя,
ще си помисля дали да продължа договора си с теб.
"Ще си помислиш"?
Давай! Това е важно решение. Трябва добре да го обмислиш.
Но договорът не се подновява автоматично, нали?
Аз също трябва да си помисля.
Какво носиш?
Завеси. Сънг Чан ги избра.
Джун Мо, идеални са за твоята стая. Да ги сменим!
Откъде ги е избрал?
Познаваш Сънг Чан, истински майстор е в пазарлъка.
Виждал ли си новия ми апартамент?
Сънг Чан го подреди като дом образец за пример.
Имам напълно нов интериор. Колко ще ми струва?
Тапетите бяха безплатни. - Чу ли го? "Безплатни" каза.
Намалиха завесите с 50% за гостната, 30% за спалнята, 10% за другата стая.
Стигат за всички прозорци. - Супер е, нали?
Подът ще е от талашит, на складови цени.
Помолих да не слагат мрамор пред входа,
иначе се нарушава баланса, а сега ще изглежда просторно.
Виж го само! Истински майстор.
Трябва да си потърсиш втора работа.
Отмениха епизода и имаш бая свободно време.
Утре ще доставят осветителните крушки.
Ще се опитам да ги взема безплатно.
Ах, ти!
Не искам крушки у дома, нужен си ми само ти!
Какъв си ми умник само! Кой каза, че не те бива?
Дай го насам! Ще му разбия устата!
Браво, щом си получила почти всичко безплатно.
Кога ще се местиш? Трябва да почистиш седмица по-рано.
Ще дойда с теб да ти помогна.
За чистенето? Не се безпокой!
Нашето генийче тук...
Тук ли ще живеете? - Да, и вие ли?
Не, приятелката ми.
Кога планирате да чистите, преди нанасянето ви?
Да чистя? - Попаднах на тази обява.
Ако направите групова заявка, ще ви излезе по-евтино.
Ако се включат много хора, отстъпката ще е по-голяма. Ще се включите ли?
Че как иначе? Комшийке, ела насам!
Може ли една за мен? - И за мен.
Да го направим, а, съседке? - И аз ще си взема.
Сънг Чан събра 10 лелки и чистенето у дома ще ми излезе безплатно.
Даже ще дезинфектират.
Майката на Джун Ги ще събере още хора.
Божичко, чу ли го? "Майката на Джун Ги".
Вече се сприятели със съседките ми.
Когато пак снимате шоуто навън,
обърни внимание как добре се разбира с обикновените хора!
Мама ръководи група за опазване на околната среда
и беше председател на женския клуб. Все канеше много приятелки у дома.
И като цяло...
никога не съм се стеснявал при общуването с възрастни дами.
Сега остана само да си пренеса багажа.
Да повикам ли хамали? - Да, звънни им. Това е най-лесното.
Хвърлих един поглед, нямаш чак толкова много неща.
За по-едрите неща поръчай хамалски услуги,
но по-дребните може да пренесем още днес.
Ще ги оставим във втората спалня и ще я заключиш.
Правилно. Ще ми излезе по-евтино. Джун Мо, ще ми помогнеш ли?
Забрави! Двама сте, ще се справите.
Защо си усложняваш живота? Колко ли пък ще спестиш?
И хамалите трябва да припечелят нещичко.
Ще ти помогна да си събереш нещата. - Добре, Пек Сънг Чан.
Кашоните няма да стигнат. Почакай! - Добре.
Сладурана!
Колежке! - Уплаши ме. Какво има?
Знаеш ли кога се срещнахме за първи път?
"Кога" ли? На първия ти работен ден. - Грешно! Доста преди това.
Виж тук!
Това сме аз и Джун Мо.
Тук... зад теб. - Отзад?
Ето тук.
И какво за него? - Това съм аз.
Ти ли? - Да!
Божичко, наистина ли си ти?
Невероятно! - Невероятно е, нали?
Но как е възможно? Е, ти цял живот живееш тук.
Ако често си играл на тази детска площадка,
тогава вероятно сме се виждали понякога, нали?
Може да се каже, че е съдба. - Каква ти "съдба"?
Знам, че с Джун Мо ви свързва повече,
а с мен, съвсем малко, но и това е нещо.
Предполагам. Вероятно наистина е съдба.
Страшен сладур си като малък! - Така ли?
Колежке, ще ми подариш ли снимката?
Да ти я подаря? Добре.
Много съм ти благодарна, така че ти я подарявам.
Заповядай! - Благодаря!
Джун Мо, умори ли се? - Не ми говори!
2002 г. Студентски години
Колко ти е наемът? Защо е на такъв баир?
3 млн. вона депозит и 200 хил. месечно.
2008 г. Първа работа
Тук слънчев лъч прониква ли?
Това е полусутерен, затова не влиза светлина. Западно изложение.
Наем? - 20 млн. депозит и по 400 хил.
2012 г. Почти на 30 г.
70 млн. депозит? Всичко спестено? - И 20 млн. заем.
Гордея се с теб! Браво, Йе Джин!
Много се радвам!
Доволна ли си, че се местиш? - Да, развълнувана съм.
През тези години се трудех неуморно. - Така си е.
Сегашното местене ще ми е 13-то или 14-то по ред?
14-то.
Писна ми все да си търся нови квартири и да се местя.
Мисля да се установя за постоянно.
Все пак, Джун Мо, благодаря ти!
Какъв е тоя зор? Можеш да ми благодариш и като се преместиш.
Джун Мо, честно, наистина много съжалявам.
За какво? - Че се нанесох у вас.
Преместих се тук и ти създадох куп проблеми.
Също и за онова, което ти наговорих на пияна глава.
Че те накарах да се чувстваш неудобно. За всичко...
Съжалявам.
За малко да съсипя нашето 25-годишно приятелство.
В онзи момент си загубих способността да разсъждавам трезво.
Щом се изнеса...
ще си бъдем като преди, нали?
Йе Джин? - Да?
Представи си, че сме срещнали половинките си и сме се обвързали.
Да.
Но те не одобряват нашето приятелство.
Как ще постъпиш?
Само ние си знаем какво сме преживели заедно.
Съпругът ми и жена ти... е, може и да не одобряват...
Не, естествено, че няма да одобряват.
Как ще запазим отношенията си, ако се обвържем с други хора?
Ако се омъжиш, няма да искаш да ме видиш повече.
Е, не мисля, че няма да те виждам изобщо. Работим заедно.
Разбира се, че ще се виждаме, но...
не мисля, че ще е същото, като сега.
Така и предполагах.
Но знаеш ли... Изобщо не ми харесва тази мисъл.
А ти как би постъпил в такава ситуация?
Това не е ли ограничаване на приятелството между мъж и жена?
Момент, това не е ли Синди?
Съвсем скоро си нарани крака. Защо тича така?
Не предполагах, че иска да участва в подобни предавания.
За първи път се включи в твоето.
Струва ми се, че напоследък се претоварва.
Вкусно е.
Така е, наистина е добро! Много вкусно!
Да си оближеш пръстите!
Вкусно си е.
Ало? Момент, моля!
Синди? - Да, какво има?
От радиото искат интервю по телефона. Ще започне след рекламите.
Да. Здравейте!
Синди, радвам се да ви чуя.
Обикновено не давате интервю по телефона, но разбрах, че заради
Джин Хи охотно сте се съгласили да отделите време за нас.
Да. - Разкажете ни що за човек е Джин Хи!
Да, Джин Хи е много талантлива,
освен това е...
Това са обичайните методи на президент Пьон.
И предишния път така постъпи.
Вярно.
Разказа ми за това на по чашка преди пет години.
Как й беше името?
Не мога да си спомня, а беше много популярна преди.
Юна. - Точно така - Юна.
Какво точно направи с Юна президент Пьон?
Прецака я. Използва популярността на Юна, за да вкара на пазара Pinky4.
Да, така беше.
Затова Pinky4 веднага станаха известни, както и Синди.
Преди да изтече договорът й, нагло я използва.
Върза я да промотира новите и когато вече нямаше полза от нея, я изрита.
Но не би причинила същото на Синди, нали?
Синди е на върха на класациите, а президент Пьон не е луда.
Знам, че Синди има буен характер,
но също така има глава на раменете.
А това момиче Юна... защо е постъпила така?
Как е събрала кураж да се опълчи на президент Пьон?
Беше ти приятелка, ако не се лъжа.
Уморен съм, ще си лягам.
Тъкмо ми стана интересно и той отиде да спи.
Юна ще бъде чудесно водеща. Тя е най-добрата.
5 години по-рано
Беше, но вече не е. - Репутацията й е опетнена.
Появи се в реклама за кредити. Хората я оплюват. Не я обичат вече.
Казват, че има "спонсор". Дори агенцията й се отказа от нея.
Била неконтролируема. Извън всякакъв контрол.
Познаваш я, сценарист Ю, работила си с нея. Тя не е такава.
Ако не я обичат, ще ги накараме. Ще повлияем на хората.
Ще я представим в добра светлина.
Какво те прихваща? Влюбен ли си в нея?
Боже! Нищо подобно.
Те Хо, ние сме продуценти.
Тя не е направила нищо погрешно. Ще стоим със скръстени ръце ли?
Мислиш, че понеже сме продуценти, имаме право да се месим?
Зрителите не я обичат и не искат да я гледат.
Как да се опълчим на аудиторията?
Аз ще поема отговорността. - В качеството си на какъв?
А ако влезе в шоуто, зрителите недоволстват
и шоуто се провали, заради чувството ти за справедливост?
Нито една от трите телевизии не я наема. Защо ние да го правим?
Продуцент Ра, ще се погрижите за мен, нали?
Разбира се. Довери ми се! Ще поема отговорност за теб.
Извинете... - Да?
Къде е жената, която работи тук? - Не дойде днес, затова я замествам.
Добре дошла!
Имам чувството, че нещо ми липсва. Какво ли е?
Да не би... О, не!
Мобилният ми. Ще откача!
Закъснявам. Ами сега?
Г-це? - Да?
Леле, пак ли вие!?
Да.
Кажете! Какво има?
Не знаете ли, че пред дома може да паркирате само напред? Обърнете!
Забравих. От следващия път ще го направя.
"Следващия"? Веднага обърнете колата!
Просто се отбих набързо, за да си взема нещо от дома.
Веднага се връщам, няма време да паркирам наново, ей сега тръгвам.
Не ви го казвам, защото аз така съм решила.
Правя го заради спокойствието и реда в квартала.
Храстите ще увехнат заради вредните газове.
Поставете се на тяхно място! Как ще ви се отрази?
Права сте. Извинете, че не помислих за горките храсти!
Обещавам, че ще дам всичко от себе си за спокойствието и реда в квартала,
но сега се качвам у дома да си взема нещо и се махам оттук.
Съжалявам за храстите!
Прощавайте, но не ви вярвам!
И какво да сторя? Да ви напиша клетвена декларация?
Мислите само за храстите,
а за съседите си вайкате ли се?
Мамо! - О, Сънг Чан... Синко!
Колежке... - Божичко!
Здравей, Сънг Чан!
Мамо, тя ми е старша в работата. Това е продуцент Так Йе Джин.
Колежке, това е майка ми.
Добър ден, г-жо! - Божичко! Боже мили!
Нямах представа, че сте старша на сина ми на работа.
Направих огромна грешка. Ами сега?
Даже не веднъж, а два пъти. - Не, не.
Секунда, ще обърна колата. Трябваше да паркирам напред.
Ще полудея. Съжалявам! - Не, недейте, г-це старша!
Няма нужда, г-це старша. Държах се глупаво.
Все пак не съм охрана на квартала. - Не, не говорете така!
Казахте, че всеки момент тръгвате.
Обикновено съм доверчива.
Извинете ме! - Моля ви, недейте!
Моля ви, грижете се за моя Сънг Чан!
Моля ви, няма нужда! Той и сам се справя.
Изпаднах в такъв шок, че краката ми още треперят.
Искаш ли аз да шофирам? - Няма нужда, не съм чак толкова зле.
Майка ми е много чувствителна, когато става дума
за рециклиране и вредни газове.
Вечно си имаме проблеми със съседите заради това.
Наричат я "Досадата от Йоидо".
"Досадата", а? Разбирам ги.
Ето защо трябва да съм винаги любезна с хората.
Трябва да контролирам буйния си нрав.
Не във всяка ситуация мога да се обуздая.
Щом ти удаде възможност, кажи някоя добра дума за мен на майка си.
Ако знаех, че ти е майка, нямаше да се държа така.
Няма проблем. Не се притеснявай за това!
Защо отиваш днес на работа?
Хьонг Гън и останалите от екипа ти имат почивен ден.
Ами малко е...
Какво? Смяташ, че ще те гледат неодобрително, защото си стажант?
Да. Но ще си тръгна по-рано и ще ида до новия ти апартамент.
Като дойдат хамалите, ще помогна да внесат мебелите.
Ще дойда с теб. - Добре.
Знаеш, че съм ти наистина благодарна,
но редно ли е да те товаря с багажа си така?
Правя го, защото така искам.
Обичаш да се занимаваш с това, а? Местене, разопаковане, аранжиране?
Не, чак пък да обичам...
Правя го, защото те харесвам.
Сериозно? - Да.
Тогава ще ми помогнеш ли и утре?
Мюзик бенк ще предава на живо и ще има повече изпълнители.
Чанг Шик и Хан Га Ин също ще помогнат.
Разбира се. - Добре, благодаря ти!
Питах и останалите от отдела,
но не смеех да те моля, понеже отмениха епизода на шоуто ви.
Мислех, че ще искаш да си отдъхнеш.
Ти си моят любимец от стажантите, неудобно ми е.
Наистина ли?
Да. Мислиш ли, че на старшите им е лесно да помолят за услуга?
Изобщо даже. Неловко е.
Не, не питах за това.
Преди това каза, че съм твоят любимец от стажантите.
Не го ли знаеше?
От всички стажанти най-много харесвам теб.
Много бързо се сприятелихме.
Нали отиде да купиш ябълки? Защо се връщаш с празни ръце?
Доядоха ни се ябълки.
Сега не ми е до това. Имаме огромен проблем.
Какъв? - Свършено е с нашия Сънг Чан.
Защо?
Помниш ли, разказах ти, че съм се скарала с една жена?
Да, съседката с боклука? - Да, точно тя.
Е, тя... - Пак ли изхвърли нещо не на място?
Старша е на Сънг Чан в работата. - Сериозно? Не мога да повярвам!
Мамо, ти съсипа кариерата на Сънг Чан.
Мислиш ли? Работата е там, че направих още една грешка.
Тя не паркира правилно и аз й се разкрещях да паркира наново.
Свършено е с него! Сънг Чан вече е номер едно в черния й списък!
Не знам какво да правя. Тази жена не се шегува.
Ами ако вместо на мен, си го изкара на него?
Как така се случи да ни е съседка?
Мислех, че си работил цяла нощ. Защо излезе оттам?
Ами... Старшите ми колеги живеят там.
Бях толкова уморен, че по пътя към дома се отбих...
Мамо,
Сънг Чан не каза ли онзи път, че е спал у тях?
У тази колежка? - Моля? Това е смехотворно!
Едва ли двама негови колеги живеят в един и същи блок.
Със сигурност е бил у друг колега! - Не мисля така.
Аз пък мисля! Бил е... у някой мъж.
Пилотно предаване: в разработка Екип "Междузвездни войни"
Колега, какво ви води тук?
Правите пилотния епизод, а?
Да, но нямаме заделено наше ефирно време.
Те Хо каза, че ще го вмъкнат вместо някое шоу с нисък рейтинг.
Моето. - Моля?
Вместо моето шоу. - Ясно.
Кой ще участва? - Имахме проблем с кастинга.
Така ли? "Проблем"?
Сузи и Теянг от Биг Бенг ще участват. - Нали било "проблем"?
Така е, но успяхме.
Как вървят снимките? - Нямахме време да се подготвим.
Знаех си! Понеже е пилотен епизод... - За наша изненада, беше забавно.
Не го бяхме планирали, но се получи естествено.
Сега правим монтажа. Ако се справим добре с него, всичко ще е супер.
Как можаха да им дадат нашата конферентна зала?
Епизодът ви бе отменен. - Е, и?
Нужна ни е добра идея, с която да се завърнем.
Да, разбира се.
А ние къде ще си правим оперативките, като им дадоха нашата зала?
Ами в някое от околните кафенета.
Трябваше да запълним ефирното време след отмяната. Знаеш как е.
"Междузвездни войни"? Що за заглавие?
С такова начало ги очаква провал! - Смяташ, че ще се провалят?
А ти да не смяташ, че ще преуспеят? Не е лесно да правиш шоу за уикенда.
Каква е тази физиономия?
Щом им предрече провал, ми олекна на душата.
Върви по дяволите, Те Хо!
Джун Мо, не говоря на вятъра!
Вземи се в ръце! Разбираш ли какво значи тази отмяна?
Това е шанс за някой друг да пробие напред.
В крайна сметка, друг ще спечели.
Ако си самоуверен и невнимателен,
ще останеш с празни ръце.
И как ще стане? Ефирното време си е мое!
Не могат да ми го вземат! Няма да позволя!
Чак толкова ли е важно шоуто за него?
Нали щяхме да обядваме заедно?
Не е за първи път, но сега не мога да се успокоя.
Какво има?
Изглеждаш уморен, затова ти сварих чай от женшен.
Сам си го пий!
Искаш ли да изтичам да ти купя кафе?
Радваш се на почивката, нали? Направо си изпаднал в екстаз.
Толкова си щастлив. Да те изпратя ли във вечна почивка?
Не. - Дявол да те вземе!
Какво ще правя? Само проблеми...
Не знам откъде да започна.
Добре, виж! Това е неизменен факт. - "Факт"?
На някои продуценти не им пука, ако им отменят шоуто,
но предаването им винаги има висок рейтинг.
Но ако място не могат да си намерят от нерви,
значи, имат нисък рейтинг. Лошото е, че ново шоу заема ефирното им време.
По същество, това значи, че ги проверяват.
Аха, проверка.
Как се чувства отговорният продуцент? - Много зле.
В душата му се преплитат тревога, очакване, униние и самообвинение.
А стажантът от екипа му се забавлява с колежка продуцент.
Ходиш й на гости, помагаш й с преместването.
И той знае всичко. Това е най-лошото!
"Най-лошото"? - Абсолютно.
Това е все едно се подмазваш на богат съсед, защото родителите ти са бедни.
Не се подмазвам. Йе Джин наистина се нуждае от помощта ми.
В такива моменти стажантите играят важна роля.
Трябва да окуражаваш шефа си и да върнеш доброто му настроение.
Опитах се. Дадох му чай и го заговорих с усмивка.
А той?
"Радваш се на почивката, нали? Толкова си щастлив.
Да те изпратя ли във вечна почивка?" Това ми каза.
Джун Мо си е такъв, но все пак е отговорен продуцент.
Трябва да го подкрепиш! Покажи му, че не е сам, че има екип! И то какъв!
Добре.
Пилотен епизод: "Междузвездни войни" в ефир на 14.06.2015 г.
Какво е това? Пилотен епизод на "Междузвездни войни"?
Пипна ме! Само не казвай на Ра Джун Мо!
Предложиха ми почасова работа, за да им помогна.
Сега съм на два фронта.
Те Хо, забелязах, че днес Ко Янг Ми не дойде на работа.
Обади се, че е болна.
Може да зарази всички в телевизията. Болна ли?
Да не лъже?
Като се замисля, това й е първият болничен, откак работя тук.
Извинете! Може ли пакет хартия? - Разбира се, вземете си от кашона!
Добре. Благодаря!
Ако нямате нищо против, ще си взема малко хартия.
Добре.
Така...
Извинете! - Да?
Видяхте ли колко взе тя? - Колкото й е нужно.
Все пак не бива да позволявате да вземат толкова много.
Ко Янг Ми ще получи инфаркт, ако разбере.
Тя знае ли за това, или не? Кога ще се върне?
Откъде да знам?
Имаш повече стаж от Да Джонг, нали? - Да.
Неловко е заради външния вид продуцентът да мъмри сценариста.
Намекни й нещо! Не мислиш ли, че се облича твърде предизвикателно?
Като я гледам така, сякаш не усеща студа.
Така е. Казвала съм й, но без полза. - Защо?
Питах я дали не й е студено. Отрече, каза, че кръвта й кипи.
Значи, й кипи кръвта, а? Леле!
А сега къде отиде?
Да донесе новите плакати.
Те са няколко кашона. Как ще ги носи сама?
Не се притеснявайте!
След спортното състезание е още по-популярна.
Тези момчета изпълняват всички поръчения, които даваме на Да Джонг.
Леле! Но защо ги използва така?
Тези момчета си имат майки, на които да помагат, а тя ги обсебва.
Това не е редно.
Впрочем, г-жо продуцент, как върви обзавеждането на новия ви апартамент?
Добре. Имам си помощник.
Извинете! - Да?
Днес се нанесох. - Разбирам.
Значи, вече сте се нанесли. А аз - следващата седмица.
Работниците ви вдигат много шум. Моля ви, нека да го правят през деня!
Съжалявам!
Казаха, че могат само по това време. Скоро ще свършат.
Не, нека продължат утре!
Г-не... - Разбирам, младоженци сте,
но нека си имаме уважението!
Какво? Не, не сме женени.
Добре, г-не. Ще измислим нещо.
Лека нощ!
Боже, какво беше това?
Как можа да ни помисли за... Божичко!
Да, и аз не знам как ни взе за младоженци.
Мамо, сама каза, че не може да е тя. Какъв е проблемът?
Не, имам лошото предчувствие,
че черната овца на квартала си е паднала по Сънг Чан.
Мисля, че се опитва да го съблазни.
Няма начин! Сигурна съм, че грешиш.
Аз съм виновна за всичко!
Не трябваше да раждам толкова умен и красив син.
Май прекалих с молитвите, когато бях бременна с него.
Само виж нашия Сънг Чан! Чарът му покорява всички.
Колежке, измих банята и изхвърлих всичкия боклук.
И е толкова съобразителен,
интелигентен и ученолюбив.
Запомни ги и гледай да не ги объркваш!
Жълтият парцал е за банята. Премахва идеално котления камък.
Синият е за пода. Пропит е с восък, за да не драска.
Ето и за мебелите, за мивката, за прозорците и за дивана.
Как си запомнил всичките?
Пек Сънг Чан, наистина си изумителен!
Освен това е толкова упорит, че даже всички съседи шушукат
как един ден ще стане президент.
Ей, спри вече!
Не, още малко.
Уха! Добре си го объркал.
Затова жените полудяват по него. Синчето ми не се интересува от тях.
Грижи се само за мен и мисля... - За какво говориш?
От месец го молиш да премести дивана,
но все е зает и пръста си не мърда за теб.
Стига! Къщната работа е за баща ти или за Йонг Чан.
Моят Сънг Чан не е създаден за нея!
Огледът на апартамента не свърши ли? - Да, свърши.
Никой не знае паролата.
Ра Джун Мо!
Какво правите вие двамата?
Преместихме нещата ми в малката стая и почистихме. Е, поне лекия багаж.
Диванът още не е пристигнал. Моля те, седни при нас!
Олеле!
Заповядай!
Боже! От това имам най-много нужда!
Комарите ме хапят много.
Дори да има други хора в стаята, аз съм нахапаната.
Но... откъде знаеш паролата?
Йе Джин я даде само на мен. - Да не съм ти казала паролата?
Няма и нужда - винаги е твоят или моят рожден ден.
Този път беше моят - 0520.
Значи, 0520 е рождената му дата? - Да.
Хапни с нас! - Вече ядох.
Хубаво местенце. - Нали? Харесва ли ти?
Да, и таванът е висок. - Пет сантиметра по-висок от твоя.
Права си.
Къде носиш хартията?
Ко Янг Ми се върна и заръча да върнем всичко взето.
Такъв скандал вдигна...
Какво? Вече се е върнала?
Изглежда, че ще си имаме главоболия.
За няколко дни са разграбили запасите.
Веднага да върнете всичко!
Съжалявам!
По дяволите!
Продуцент Ким Хонг Сун, колко хартия взе?
Моля? Само един пакет.
Наистина, само един пакет. - Боже мой!
Върни я моментално! - Но аз взех само един пакет...
Разочароваш ме! - Добре.
Колеги, внимавайте много!
Да Джонг, събуди се! Не стой само телом тук!
Шоуто ще е грандиозно днес!
Готови ли сме? - Да.
Как е? Камерите работят ли добре?
Да. Първа... Втора... Готови сме.
Продуцент Пек Сънг Чан?
Да?
Моля те, провери дали вратата към служебния вход е затворена!
Виждам пролука светлина оттам.
Добре, колежке.
Готови ли сте? - Да.
Продуцент Пек Сънг Чан, уведоми ме, когато Синди е готова!
Ще проверя веднага.
Г-н продуцент, как така и вие сте тук?
Нашето шоу е отменено тази седмица, затова помагам на Мюзик бенк.
Синди, продуцентът с чадъра...
Продуцент Пек Сънг Чан е тук.
Мой ред ли е?
След две групи.
Повикай гримьора!
Синди, ето те и теб!
Новобранец, напоследък те виждам навсякъде.
Джин Хи, това е продуцент Пек Сънг Чан от отдел "Развлечения".
Здравейте, аз съм Джин Хи. Моля ви, грижете се за мен!
Отглеждам я като втората Синди.
Моля, грижи се за нея! - Разбира се.
Джин Хи, седни до Синди! - Недей!
Синди... - Искам самостоятелна гримьорна.
Намери друга за новата певица!
Май имаме още една свободна.
Какъв ти е проблемът? - И питаш още?
Не ме ли познаваш? Виждала ли си ме да деля гримьорна с някого?
Джин Хи непозната ли е? Тя е следващата Синди - второто ти "аз".
Като с Юна?
Бях нейното второ "аз". Бях следващата Юна.
А сега нея я няма. Останах само аз.
Излизай! Не те познавам.
Не се представяй на всички за следващата Синди!
Не се заблуждавай! Името Синди не ти принадлежи!
Мога да създам толкова Синдита, колкото поискам. Нямаш думата.
Знаеш ли защо? Защото си само образ, който аз лично създадох.
Новобранец, още ли си тук?
Да. Най-добре да ви предложа още една гримьорна.
Атмосферата е нажежена и не е добре да останете тук.
Ще ви съпроводя до другата.
Джин Хи, да вървим!
Тук е. Гримьорната е голяма и удобна, предвидена е за няколко души.
Зала за комедианти
Може ли да направите място за още един участник?
Но залата ни е малка.
Разбира се, влезте! - Съберете си боклуците!
Моля, влезте!
И да не разтягат локуми, чу ли?
Увери се, че има достатъчно време между излизанията, да върви плавно.
Здравейте! Президент Пьон е тук. - Здравейте!
Радвам се да ви видя отново.
Дойдох лично, тъй като денят е важен. - Да. Синди е главна участничка днес.
Тя е на първо място.
Успя да заеме челно място за хореография на танца и за балада.
Синди, ти си невероятна!
Защо стоиш така, Джин Хи? Поздрави!
Това е продуцентът на Мюзик бенк - Так Йе Джин.
Здравейте! Аз съм Джин Хи, новата певица.
Приятно ми е! Красива си.
Моля, хапнете си! - Благодаря!
Благодаря! Благодаря много!
Успех! Имаш дълъг път пред теб, докато станеш звезда като Синди.
Да, благодаря!
Моля, грижете се за нашата Джин Хи!
Едно нещо съм разбрала, гледайки толкова музикални програми.
Всичко зависи от това колко влага продуцентът.
Да. Но вие как така го разбрахте?
Всеки, гледал музикални предавания,
знае от какво зависи качеството на изпълнението.
И от какво?
От душата и отдадеността на продуцента.
Дали продуцентът харесва изпълнителя, или не?
Дали влага цялата си душа в предаването?
Шоуто, пропито с душа и отдаденост, става най-доброто.
Гледала съм най-различни.
Виждате хорските души на екрана?
Затова съм тук днес. Моля, грижете се за Джин Хи!
Днес е дебютът й, а това е важно събитие.
Момичето цял живот ще помни това свое изпълнение.
Да, разбирам, президент Пьон,
но за мен тази вечер най-важното изпълнение,
в което съм вложила цялата си душа и отдаденост, е...
това на Синди, а не на втората Синди.
Днес е последният й концерт по повод новия албум тази година.
Синди, успех!
Как сме с времето? - Закъсняваме с минута.
Добре. Последната песен свърши. Водещият готов?
Високо. Коментар. Давай!
Сега е юни 2015, Мюзик бенк предава на живо.
Съвсем скоро ще обявим победителя.
След като обявиш победителя, помоли Синди за няколко думи!
Ама тя винаги се ограничава с едно кратко "благодаря".
Нали? Сто пъти взе първо място и никога не се разплака от вълнение.
K. Will или Синди ще е номер едно? Моля, покажете резултата!
Резултатът е сбор от гласуване онлайн и на живо,
рейтинга на шоуто и на албума. Кой печели?
Поздравления за Синди! Тя пак е победител с песента "Сърце".
Първа камера, край! Добре, приготви песента! Давай!
Благодаря ви!
Добре, готови...
Днешната награда означава много за мен.
Искам да благодаря на толкова много хора.
Сега имам възможност да им изкажа своята благодарност.
Какво й става? Не й ли предадохте, че нямаме време?
Благодаря от сърце, на първо място, на момичетата от Pinky4!
Освен това ги моля за прошка!
Никога не съм казвала това преди, но аз...
наистина... много ги обичам.
Прекъсни я, иначе няма да има време за песента!
На моите родители, които ме гледат отдалече.
Липсвате ми! Много ви обичам!
Също така...
Боже! Какво й става? Така ще стигне и до учителката си в първи клас!
Спри я! Ти пусни музиката!
На продуцент Так Йе Джин. - Задръж малко!
Направих много грешки.
Тя ми беше много ядосана, но всъщност ми мисли само доброто.
Искрено благодаря!
Знаех си... че всъщност е осъзнала грешките си.
На продуцент Ра от "2 дни и 1 нощ"...
Достатъчно! Прекъсни я!
Пек Сънг Чан, кажи й да спре!
И не на последно място...
На човека, който ми зае чадър, когато стоях самичка под дъжда.
Благодаря!
Благодарение на него...
се стоплих.
Надявам се, че знае това.
Ако в бурен смях избухна, то е заради теб.
Ако се чувствам много тъжна, пак е заради теб.
Ако искам някой да се върне, то това си ти.
Ако чуя телефонът ми да звънне, и това си ти.
Когато към тебе плахо се обърна,
въздишка трепетна устата ми откъсна,
сълза самотна по лицето се търкулна
и вината за това, само твоя, знай, е тя.
Всичко е наред, не ме познаваш ти добре
и не търсиш моята компания въобще.
Но искрата, що запали ми в сърцето ти,
започна все по-ярко и по-жарко да гори.
Дали Синди ще бъде добре? Говори се, че президент Пьон има нова певица.
Значи ли това, че трябва да сменяш участниците пак?
Продуцент Ра Джун Мо, честит рожден ден! Верен ваш фен съм.
Доверявам ви се напълно. Благодаря! 20 май 2010 г. От Юна.
Глава 9: Що е то "отменен епизод"? Борба между старо и ново.
Още веднъж.
Ало? На път към дома съм.
Тук ли? На една пряка от апартамента. Наблизо съм. Добре.
Ей!
От работа ли се прибираш? - Да.
С кого говори току-що?
С Пек Сънг Чан. Пита ме къде съм.
Имаш почивка заради отменения епизод. Защо изобщо си ходил в телевизията?
Гледах пилотния епизод на "Междузвездни войни".
А, онова, което взема твоето ефирно време. И как е?
Добро е. Силно и свежо.
Разбирам. И какво ще правиш? - Толкова ли е лошо?
Трябва ли да се тревожа?
Първо, "2 дни и 1 нощ" се излъчва отдавна.
Второ, с всеки сезон положението става по-зле.
Ако се появи по-силно и свежо шоу, да, бих се притеснила.
Така ли? - Да.
Защо не си защити ефирното време пред Те Хо или пред шефа?
Отскоро работите с нови звезди, още е рано да си правят изводи.
Така е. Права беше.
Отмяната е шанс за някой друг да пробие напред,
а за мен е риск.
Защо си толкова сериозен?
Пилотният епизод забавен ли беше? Чак толкова добър ли е?
Йе Джин... - Да?
За твоя апартамент...
понеже е образец за пример, не отидоха много пари за обзавеждане.
Така се оказа. Да, прав си.
Дай апартамента под наем!
Моля? Защо? Защо да го давам под наем?
Защото... не искам да живееш там.
Защо? - Не ме ли разбра?
Просто остани да живееш при мен.
Аз...
Не искам да се изнасяш.
Епилог
Снимам. Раз, два...
Како, изпусна това.
Колко добро дете!
Задръж го!
Превод: helyg и divaroza Редакция: helyg
Благодарим ви, че гледахте с нас! www.easternspirit.org
Изрязани кадри:
Наложи се да отскоча до дома... Не мога да говоря ясно.
Наложи се да отскоча до дома...
Съжалявам!
Наложи се да отскоча до дома, а и имам да ти казвам нещо.
Какво има?
Става дума за оная вечер.
Не мисля, че трябва да се тревожиш.
Съжалявам, пак обърках всичко!
Кой я приготви? - Кой може да е? Аз, разбира се.
Много е вкусна. - Съжалявам... съжалявам!
Сигурно е ужасно на вкус.
По-рано питах, но нямате никакъв боб, леща,
сирене, нито пък ки... - Киноа.
Както и да е... Съжалявам!
нямате никакъв боб, леща, сирене, нито пък ки...
Съжалявам! - Всичко е наред.
Закара колата си на автосервиз. Ще дойде, като приключи.
Защото... - Съжалявам!
Наистина съжалявам!
Човек трябва да умее да пие.
Йе Джин изобщо не се напива.
Човек трябва да умее да пие.
Йе Джин иска втори рунд! Не искам у дома!
Защо не излезем на въздух първо?
Там ли? Не на покрива!
Това не е покривът... - Не искам!
Йе Джин иска втори рунд!
Съжалявам!
Къде отиваме? Смееш ли ми се?
Не. - Защо ми причиняваш това?
В следващия епизод:
Аз готвя, чистя и всичко ти е наред, затова не искаш да си тръгвам!
Ти си тъпак!
Този идиот!
Само гледай! Рекламният клип ще е изумителен.
Ще е емоционален и забавен едновременно!
Що за коментар? Кой го е писал? - Продуцентът с чадъра.
Тогава ще сте твърде уморена.
Наричат го войната на редакторите. Не се шокирайте прекалено!
Eastern Spirit ® 2015